Държавен вестник, бр. 29, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  29
„5. Не получавам възнаграждение от участие 
като представител на държавата или общината 
в органите на управление или контрол на юри­
дическите лица, създадени със закон, в съвети, 
комитети, одитни комитети, комисии, работни 
или експертни групи, органи на управление или 
контрол на фондове, сметки и други, които не 
са юридически лица.“
§ 5. В Устройствения правилник на Ин­
ститута по публична администрация, приет с 
Постановление № 44 на Министерския съвет 
от 2016 г. (обн., ДВ, бр. 19 от 2016 г.; изм. и 
доп., бр. 58 от 2018 г., бр. 97 от 2019 г. и бр. 9 
от 2020 г.), се правят следните изменения и 
допълнения:
1. В чл. 4 се създава ал. 12:
„(12) Съдейства за провеждането на тест за 
общи компетентности и познания за държавна­
та администрация съгласно глава четвърта от 
Наредбата за провеждане на конкурсите и под­
бора при мобилност на държавни служители.“
2. В чл. 11, ал. 1:
а) точка 14 се изменя така:
„14. издава удостоверения за завършен курс 
на обучение по образец, утвърден с негова 
заповед;“
б) създава се т. 29:
„29. Организира и координира дейностите 
по поддръжка на информационните системи на 
Института, както и дейностите по сигурността 
на информационните и комуникационните тех­
нологии и на информационните системи с цел 
осигуряване на тяхната сигурност, защита от 
външно проникване и нерегламентиран достъп, 
непрекъснатост на работата и интегритет на 
изпълняваните операции.“
3. Приложение № 1 към чл. 11, ал. 1, т. 14 
се отменя.
Заключителна разпоредба
§ 6. Постановлението влиза в сила от деня 
на обнародването му в „Държавен вестник“, 
с изключение на § 1, т. 6, буква „в“, т. 7, 8, 13, 
15 – 17, т. 18, буква „а“, § 2, 3 и § 5, т. 1, които 
влизат в сила от 1 януари 2022 г.
Министър-председател: 
Бойко Борисов
За главен секретар на Министерския съвет: 
Росен Кожухаров
2200
РЕШЕНИЕ № 302 
ОТ 5 АПРИЛ 2021 Г.
за откриване на процедура за възлагане на 
концесия за морски плаж „Царево – центра­
лен“, община Царево, област Бургас
На основание чл. 8а, 8б, 8г и 8д от Закона 
за устройството на Черноморското крайбрежие, 
§ 24 от преходните и заключителните разпо­
редби към Закона за изменение и допълнение 
на Закона за устройството на Черноморското 
крайбрежие (обн., ДВ, бр. 40 от 2014 г.; изм., 
бр. 101 от 2015 г.) във връзка с чл. 6, ал. 2 и 
3 и чл. 7, ал. 1 от Закона за устройството на 
Черноморското крайбрежие, Решение № 604 на 
Министерския съвет от 22 юли 2016 г. за утвър­
ждаване на минимални критерии за комплексна 
оценка на офертите при провеждане на конкурс 
за определяне на концесионер на морски плаж 
(необнародвано), изменено с Решение № 682 на 
Министерския съвет от 2019 г., и мотивиран 
доклад на заместник министър-председателя 
по икономическата и демографската политика 
и министър на туризма
МИНИСТЕРСКИЯТ СЪВЕТ
Р Е Ш И :
1. Открива процедура за възлагане на 
концесия на обект, изключителна държавна 
собственост – морски плаж „Царево – центра­
лен“, община Царево, област Бургас, наричан 
по-нататък „обект на концесията“.
1.1. Обектът на концесията е морски плаж 
„Царево – централен“, обособена част от край­
брежната плажна ивица, с обща площ 5672 кв. м, 
съставляващ поземлен имот с идентифика­
тор 48619.502.633 по кадастралната карта и 
кадастралните регистри  на землището на 
гр. Царево, одобрени със Заповед № РД-18-56 
от 24.08.2006 г. на изпълнителния директор 
на Агенцията по кадастъра, индивидуализи­
ран съгласно данните в Акт за изключителна 
държавна собственост № 1682 от 18 септември 
2019 г. и специализираната карта и регистър 
на морски плаж „Царево – централен“, приета 
с Протокол  № 6/5.12.2012 г. на комисията по 
чл. 18 от Наредба № 1 от  16 септември 2008 г. 
за създаването и поддържането на специали­
зираните карти и регистри на обектите по 
чл. 6, ал. 4 и 5 от Закона за устройството на 
Черноморското крайбрежие.
1.2. Активната плажна площ на обекта 
на концесията е площта, която се ползва за 
осъществяване на задължителните дейности, 
за разполагане от посетителите на морския 
плаж на платени и неплатени (лични) плажни 
принадлежности, свободно пешеходно прид­
вижване върху територията на плажа, включи­
телно върху преместваеми пешеходни пътеки, 
удобно използване на преместваемите обекти 
и улесняване придвижването и ползването на 
плажните услуги от хората с увреждания, и 
е с размер 5444 кв. м и с точки, определящи 
активната плажна площ от № 1 до № 94 в Ко­
ординатна система „Българска геодезическа 
система 2005“.
1.3. В активната плажна площ не са вклю­
чени: площите, заети от обекти на инфраструк­
турата в размер 228 кв. м, представляващи 
стълба с площ в размер 12 кв. м, бетонова 
площадка в размер 18 кв. м и скали с обща 
площ в размер 198 кв. м.